มีอาการปวดขากรรไกรฟัน รวมถึงปวดหู ปวดขมับ ปวดศรีษะ รู้สึกเหมือนมึนหัว เวียนหัว บางครั้งรู้สึกเหมือนตัวเบาๆ หวิวๆ
สวัสดีค่ะ อาการปวดที่ขากรรไกร ฟัน ปวดหู ปวดขมับ ปวดศีรษะด้วยนั้น อาจจะเกิดจากกล้ามเนื้อหรือเส้นเอ็นรอบๆศีรษะตึงตัวตามหลังการใช้งาน อาการจะเป็นมากช่วงเย็นๆได้ เป็นสาเหตุที่พบได้บ่อยที่สุด อาจปวดตุ๊บๆดังกล่าวมาได้ และเป็นไปได้มาก ถ้ามีอาการร้าวไปหลายบริเวณสาเหตุอื่นๆเช่นปวดไมเกรน ทำให้ปวดมากที่ศีรษะข้างเดียว อาจมีอาการตาพร่า มองเห็นแสงวาบ คลื่นไส้ อาเจียน หรือปวดจากปลายเส้นประสาทอักเสบ อาจปวดแบบปวดจี๊ดๆ หรือปวดจากสาเหตุในสมอง แต่มีโอกาสเป็นไปได้น้อย ถ้าปวดหลายๆตำแหน่ง มีอาการมึนๆด้วยดังกล่าวมาในเบื้องต้น พักการใช้งาน พักสายตา พักผ่อนให้เพียงพอ กินยาแก้ปวดเพื่อบรรเทาอาการได้ สังเกตอาการ ถ้ายังปวดมากขึ้นเรื่อยๆ เวียนศีรษะเยอะ การมองเห็นไม่ชัดเจน คลื่นไส้มากร่วมด้วย ควรไปพบแพทย์